MGPjr 2020

MGPjr 2020 var den 19. utgaven av MGPjr, NRKs sangkonkurranse for barn mellom 8 og 15 år. Konkurransen ble sendt direkte fra Oslo Spektrum 22. august 2020, og Hennika Eggum Huuse vant med sangen «Kan ikke la deg gå». Konkurransen ble påvirket av den pågående koronaviruspandemien. Blant annet ble sendingen flyttet fra mai til august, og konkurransen ble holdt uten publikum i salen i tråd med de nasjonale smittevernsreglene. Programledere var Selma Ibrahim og Victor Sotberg.

Arrangementet 
Konkurransen skulle opprinnelig bli arrangert 23. mai 2020. 23. mars kunngjorde NRK at konkurransen skulle flyttes til høsten 2020 på grunn av koronaviruspandemien som pågikk i 2020. 20. mai kunngjorde NRK at finalen skulle arrangeres 22. august. I 2017, 2018 og 2019 hadde finalen blitt avholdt i Telenor Arena, men i 2020 ble finalen flyttet tilbake til Oslo Spektrum.

Sendingen ble gjennomført uten publikum i salen, siden de nasjonale smittevernsreglene på denne tiden forbød arrangementer med flere enn 200 gjester.

Deltakere og tema 
I finalen 22. august 2020 deltok åtte finalister, ikke ti slik det har vært vanlig tidligere. Finalelåtene ble plukket ut blant 745 innsendte bidrag, og etter to juryrunder og én audition. I 2019 hadde det innkommet 1857 bidrag. Temaet for konkurransen i 2020 og tittelen på felleslåten var «Du er perfekt». Ifølge arrangøren NRK representerte finalebidragene mange ulike sjangere.

Konkurransen ble holdt i to runder. Først stemte seerne frem tre låter til superfinalen. De tre superfinalistene opptrådte deretter på nytt, og seerne stemte igjen og kåret vinneren. Seerne kunne stemme via NRK-appen Svar-o-meter.

Første runde

Superfinale 
I superfinalen møttes de tre deltakerne som fikk flest stemmer av publikum i første runde. De tre superfinalistene ble kunngjort i tilfeldig rekkefølge. Bare vinneren ble offentliggjort, og antall stemmer er ikke kjent.

Vinner 
Elleveåringen Hennika Eggum Huuse vant konkurransen med sangen «Kan ikke la deg gå». Hun er datter av musikerne Jan Eggum og Kaia Huuse.

Se også 
 Melodi Grand Prix 2020

Referanser

Eksterne lenker 
 Hele sendingen på NRK TV
 MGPjr – offisiell side 

Melodi Grand Prix junior
2020 i Norge
Arrangementer påvirket av koronaviruspandemien